Cornelia Street

"Cornelia Street" הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השביעי שלה, Lover.<ref name=":2"></ref> השיר יצא לאור ב-23 באוגוסט 2019, על ידי חברת התקליטים ריפבליק רקורדס, ביחד עם שאר שירי האלבום.<ref name=":2" /> השיר נכתב על ידי סוויפט והופק על ידה, ביחד עם ג'ק אנטונוף.

סוויפט אמרה שהשיר הוא "אחד מהשירים האישיים ביותר באלבום". שמו מתייחס לרחוב בניו יורק בו שכרה בית בתקופה בה הבית המקורי שלה היה בשיפוצים. השיר מדבר על כך שהיא מנסה להילחם על הקשר שלה עם בן זוגה ומתארת את העליות והמורדות בקשר ביניהם. "Cornelia Street" הוא שיר אלקטרופופ המאופיין בכלי מקלדת, פסנתר וסינתיסייזר.

"Cornelia Street" זכה לביקורות חיוביות רבות, כאשר רוב מבקרי המוזיקה שיבחו את כתיבתו ואת ההפקה "הסנטימנטלית" שלו; הרבה מהם טענו שזהו "השיר הטוב ביותר מהאלבום". בנוסף לכך, הוא נכלל ברשימת "השירים הטובים ביותר לשנת 2019" שפורסמה על ידי Uproxx. אף על פי שלא יצא כסינגל, הצליח השיר להגיע למקום ה-57 במצעד הבילבורד הוט 100, למקום ה-51 בקנדה הוט 100 ולמקום ה-40 במצעד הסינגלים האוסטרלי. ב-18 במאי 2020 יצאה גרסה מחודשת של "Cornelia Street" הכוללת הקלטה שלו בהופעה חיה.

== רקע ==
טיילור סוויפט הוציאה את אלבום האולפן השביעי שלה, Lover, ב-23 באוגוסט 2019, על ידי חברת התקליטים ריפבליק רקורדס.<ref></ref> סוויפט תיארה אותו כ"מכתב אהבה לעצמה", והוסיפה שהוא בוחן את "ספקטרום האהבה המלא", שנוצר בהשראת הקשרים עם המעריצים שלה שנכחו ב-"Reputation Stadium Tour" (2018).<ref></ref> רשימת הרצועות של Lover כוללת 18 שירים, מתוכם שלושה נכתבו אך ורק על ידי סוויפט: "Lover", "Cornelia Street" ו-"Daylight". את שלושת השירים הפיקו סוויפט וג'ק אנטונוף.<ref name=":2" /> את "Cornelia Street" הקליטה סוויפט באולפני אלקטריק ליידי בניו יורק סיטי, ניו יורק.<ref name=":2" />

בריאיון לאנטרטיינמנט ויקלי אמרה סוויפט כי "Cornelia Street" היה אחד מהשירים האישיים ביותר ב-Lover והוסיפה שהוא "אחד מהשירים שהכי קרובים לליבה".<ref></ref> במהלך המופע החד-פעמי City of Lover שהתקיים בפריז שבצרפת בספטמבר 2019 סיפרה סוויפט לקהל שלה שהיא כתבה את השיר באמבטיה.<ref name=":3"></ref> השם "Cornelia Street" מתייחס לרחוב בשכונת גריניץ' וילג' בעיר ניו יורק, שם שכרה סוויפט בית עירוני לתקופה קצרה. הדבר מוזכר גם בבית הראשון של השיר, בו סוויפט שרה, "אני שוכרת מקום ברחוב קורנליה". במהלך ריאיון עם מגזין Vulture התגלה שהדבר קרה בעת שסוויפט שיפצה את הבית שלה בטרייבקה.<ref></ref><ref></ref>

== מוזיקה ומילים ==

מבחינה מוזיקלית "Cornelia Street" הוא שיר פופ המאופיין בכלי מקלדת, סינתיסייזרים והדהודים.<ref></ref><ref name=":4" /> בקטע של הגשר נעשה שימוש גם בפסנתר. טכניקת השירה של סוויפט בפזמון היא פלסט.<ref></ref> מבחינה לירית, הוא עוסק בשברון לב ונוסטלגיה.<ref></ref> במהלך תוכנית הטלוויזיה "תוכנית הבוקר של אלביס דוראן", דיברה עליו והצהירה כי:

לאורך "Cornelia Street", ישנם דימויים חוזרים של ניו יורק – אף על פי שסוויפט ומושא האהבה שלה חולקים תחילה רגעים מאושרים, היא עוזבת את מערכת היחסים הזו מבלי להיפרד ברגע שהיא חוששת שמושא האהבה שלה יהיה כנה.<ref name=":5" /> אולם, כשהיא כבר בדרך הביתה הוא מתקשר אליה ומפתה אותה לחזור שוב. כמה שנים לאחר מכן, היא עדיין חוששת שהיא עלולה לטעות שוב ולהפסיד אותו.<ref name=":2" />

=== פרשנויות ===
המבקרים שמו לב כי בדומה לשירים אחרים של סוויפט גם שיר זה חוקר רגשות ומכיל פרטים מורכבים.<ref name=":2" /> קרל וילסון מסלייט טען שהשורה: "אנחנו מברכים על הגשמים ברחוב קורנליה" מתייחס לשיר של להקת טוטו "Africa", תוך שהוסיף כי המנהרה המדוברת ב-"Cornelia Street" מתייחסת למנהרת לינקולן.<ref name=":5" /> לעומת זאת, מייקל ווד מלוס אנג'לס טיימס חשב שהכוונה למנהרת הולנד.<ref></ref>

במגזין ווג השוו את "Cornelia Street" לשיר "All Too Well" של סוויפט מתוך Red, בעקבות השימוש בשמות של רחובות, חילופי עונות, נוסטלגיה ושיאים במערכת יחסים.<ref></ref> רוב שפילד מרולינג סטון השווה אותו ל-"Holy Ground", שיר נוסף מ-Red, מכיוון שבשניהם מוזכרת ניו יורק ובשניהם היא מדברת על קשר שטרם הסתיים, אך הסביר ש"השיר הזה הוא למעשה התקדמות מ-"Holy Ground" מכיוון שכאן היא לומדת מטעויות העבר ומונעת מהקשר להסתיים".<ref name=":6" />

== ביקורת ==
כלפי השיר הופנו ביקורות חיוביות, תוך שברולינג סטון הוא דורג במקום ה-31 ברשימת "כל 206 השירים של טיילור סוויפט, לפי דירוג".<ref name=":1"></ref> מבקרים רבים שיבחו את מילותיו וכינו אותו כ"שיר הטוב ביותר באלבום". קיירה לאונרד ממגזין The Music החמיאה למילים האישיות ועל היכולות הווקאליות של סוויפט וגם על מנגינות הפסנתר "העדינות", שלטענתה גרמו "להרגיש כל טון של רגש בשיר".<ref></ref> בן ריינר מ-Toronto Star הרגיש שסוויפט חזרה לסגנון המוזיקלי והלירי שעיצבו את דמותה ואת האופי המוזיקלי שלה קודם לכן, אף על פי שהזכיר כי "מדובר בשיר פופ." מעבר לכך, הוא ציין ש"המוזיקה שעשתה סוויפט קודם לכן הייתה מוזיקת קאנטרי". ריינר החמיא גם כן למנגינות הפסנתר בשיר וציין אותן כסיבה לתחושות אלו.<ref name=":4"></ref> ראיסה ברונר ממגזין טיים החמיאה למילותיו של "Cornelia Street" וטענה כי הן מייצגות את יכולות הכתיבה שלה.<ref></ref>

קרל וילסון ממגזין סלייט תיאר את השיר כ"שיר הטוב ביותר באלבום" ושיבח את מורכבות המילים שלו ואת הפקתו.<ref name=":5"></ref> רוב שפילד מרולינג סטון אמר שהשיר הוא אחד מההוכחות לבגרות בכתיבה של סוויפט, מכיוון ש"היא התמקדה בלהיות מאוהבת ולא במערכות יחסים כושלות".<ref name=":6"></ref> אנה גאקה מפיצ'פורק שיבחה את השיר על שהציג רגע מהורהר: "מחווה מקסימה ומאופקת לזיכרון ולנוסטלגיה עם הכוח לגרום לרחוב אחד במנהטן להרגיש עולמי".<ref></ref>

אלכס עבד-סנטוס מאתר Vox בחר ב-"Cornelia Street" כ"שיר הטוב ביותר באלבום", ושיבח את מילותיו, אף על פי שהוא מכיל פרטים אישיים שלטעמו היו מיותרים.<ref></ref> ג'ון קרמניקה מניו יורק טיימס הרגיש שהשיר "לוכד את הכוח של האלבום" ושיבח גם הוא את מילותיו.<ref></ref> ב-Uproxx דירגו את השיר במקום השביעי ברשימת "השירים הטובים ביותר של 2019", ושיבחו גם את מילותיו האישיות ואת הלחן שלו.<ref name=":0"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|23
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|31
|<ref name=":1" />
|-
|BuzzFeed
|167 השירים הטובים ביותר של טיילור סוויפט, לפי דירוג
|21
|<ref></ref>
|-
|Consequence
|214 השירים שג'ק אנטונוף הפיק, מדורגים מהגרועים לטובים ביותר
|22
|<ref></ref>
|-
|NME
|השירים הטובים ביותר של טיילור סוויפט, לפי דירוג
|40
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|16
|<ref></ref>
|-
| rowspan="2" |Uproxx
|50 השירים הטובים ביותר של טיילור סוויפט, מדורגים
|7
|<ref></ref>
|-
|השירים הטובים ביותר של 2019
|7
|<ref name=":0" />
|-
|Vulture
|179 השירים הטובים ביותר של טיילור סוויפט, לפי דירוג
|22
|<ref></ref>
|}

== הופעה ==
סוויפט ביצעה לראשונה את השיר בקונצרט החד-פעמי City of Lover באולימפיה, ב-9 בספטמבר 2019 בפריז, צרפת.<ref name=":3" /> במהלך הקונצרט, סוויפט ביצעה גרסה מופשטת שלו, בגיבוי של גיטרה אקוסטית.<ref name=":3" /> הקונצרט צולם ובהמשך שודר כספיישל טלוויזיוני בחברת השידור האמריקאית (ABC) ב-17 במאי 2020.<ref></ref> ההופעה של סוויפט עם "Cornelia Street" הופצה להורדה דיגיטלית ולהזרמת מוזיקה ב-18 במאי 2020.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!גרסה
!חברת תקליטים
!מקור
|-
!ארצות הברית
|23 באוגוסט 2019
| rowspan="2" |הזרמת מוזיקה • הורדה דיגיטלית
|רגילה
| rowspan="2" |ריפבליק
|style="text-align:center;"|<ref name=":2" />
|-
!כלל העולם
|18 במאי 2020
|גרסה חיה מפריז
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על ניו יורק
קטגוריה:שירים על רחובות
קטגוריה:שירי אלקטרופופ